|  |
| --- |
|  |

**Gratulerer med fullført utdanning fra NTNU**

Ta godt vare på originalvitnemålet ditt, det utstedes bare en gang. Vi anbefaler at du kopierer originalen i et tilstrekkelig antall eksemplarer som du får attestert, og at originalen blir oppbevart på et forsvarlig sted.

**Vitnemålsportalen**

Du kan dele resultat på emner og oppnådd grad med arbeidsgivere og andre gjennom den offentlige tjenesten Vitnemålsportalen. Du finner mere informasjon om Vitnemålsportalen her: [www.vitnemalsportalen.no/](http://www.vitnemalsportalen.no/)

**Emnestudierett etter fullført grad**

Når du har fullført og bestått en grad ved NTNU, har du mulighet til få en emnestudierett. En emnestudierett gir deg adgang til å ta åpne emner. Du finner mer informasjon om emnestudierett etter fullført grad her: [www.ntnu.no/studier/opptak/fullfortgrad](http://www.ntnu.no/studier/opptak/fullfortgrad)

**Velkommen til NTNU Alumni**

Du er nå en av våre alumner og kan ta del i NTNU Alumni, vårt profesjonelle nettverk for tidligere studenter. Som medlem får du blant annet; informasjon og nyheter fra NTNU og ditt fagmiljø, invitasjoner til konferanser og seminarer, tilbud om etter- og videreutdanning, samarbeidsmuligheter med NTNU om utdanning og forskning og digitalt LinkedIn kurs. Registrer deg i Alumninettverket: [www.ntnu.no/alumni](http://www.ntnu.no/alumni)

Vi ønsker deg lykke til og velkommen tilbake som søker til videre studier ved NTNU.

Vennlig hilsen

Norges teknisk-naturvitenskapelige universitet